Oznámenie Komisie Európskemu parlamentu v súlade s článkom 251, odsekom 2, druhým pododsekom Zmluvy o ES týkajúce sa spoločného stanoviska zaujatého Radou za účelom prijatia smernice Európskeho parlamentu a Rady, pozmeňujúcej smernicu Rady 74/408/EHS o sedadlách, ich ukotvení a operadlách v motorových vozidlách /* KOM/2004/0769 v konečnom znení - COD 2003/0128 */





Brusel, 25.1.2005 KOM(2004) 769 v konečnom znení 2003/0128 (COD) . OZNÁMENIE KOMISIE EURÓPSKEMU PARLAMENTU v súlade s článkom 251, odsekom 2, druhým pododsekom Zmluvy o ES týkajúce sa spoločného stanoviska zaujatého Radou za účelom prijatia smernice Európskeho parlamentu a Rady, pozmeňujúcej smernicu Rady 74/408/EHS o sedadlách, ich ukotvení a operadlách v motorových vozidlách . 2003/0128 (COD) OZNÁMENIE KOMISIE EURÓPSKEMU PARLAMENTU v súlade s článkom 251, odsekom 2, druhým pododsekom Zmluvy o ES týkajúce sa spoločného stanoviska zaujatého Radou za účelom prijatia smernice Európskeho parlamentu a Rady, pozmeňujúcej smernicu Rady 74/408/EHS o sedadlách, ich ukotvení a operadlách v motorových vozidlách 1- HISTÓRIA PROBLEMATIKY Dátum odovzdania návrhu Európskemu parlamentu a Rade (dokument KOM(2003)361 v konečnom znení – 2003/0128(COD)): | 20.6.2003 | Dátum upovedomenia Európskeho hospodárskeho a sociálneho výboru: | 10.12.2003 | Dátum upovedomenia Európskeho parlamentu prvým čítaním: | 17.12.2003 | Dátum prijatia spoločného stanoviska: | 24.1.2005. | 2- PREDMET NÁVRHU KOMISIE Návrh smernice je súčasťou súboru troch návrhov, týkajúcich sa povinného montovania bezpečnostných pásov do všetkých motorových vozidiel. Tieto opatrenia nadväzujú na smernicu 2003/20/ES pozmeňujúcu smernicu 91/671/EHS o povinnom používaní bezpečnostných pásov. Tento návrh sa v zvláštnej miere týka inštalovania sedadiel kompatibilných s upevnením bezpečnostných pásov. Návrh zahŕňa aj zákaz inštalovať bočné sedadlá do vozidiel určených pre prepravu osôb (s výnimkou vozidiel určených pre hromadnú dopravu), keďže pasažierom neposkytujú optimálnu úroveň ochrany. PRIPOMIENKY K SPOLOČNÉMU STANOVISKU 3.1. Všeobecné pripomienky k spoločnému stanovisku Hlavný pozmeňujúci návrh Rady k návrhu Komisie sa týka sklápateľných sedadiel, na ktoré sa nevzťahovalo uplatňovanie smernice. Tým, že sklápateľné sedadlá boli zahrnuté do oblasti, na ktorú sa vzťahuje daná smernica, Rada vyjadrila želanie, aby sa aj na ne vzťahovali rovnaké technické predpisy ako na ostatné sedadlá. Rada stanovila geometrické kritéria, ktoré umožnia definovať, čo sa rozumie pod označením bočné sedadlá. Komisia prijíma tieto pozmeňujúce návrhy, prvý, pretože zvýši bezpečnosť cestujúcich používajúcich tieto sedadlá (veľmi často detí), druhý preto, lebo uľahčí uplatňovanie technických predpisov smernice. 3.2. Pripomienky týkajúce sa pozmeňujúcich návrhov prijatých Európskym parlamentom po prvom čítaní Parlament navrhol, aby boli turistické autobusy vyňaté spod zákazu inštalovať bočné sedadlá. Rada neprijala tento návrh a ponechala existujúci návrh Komisie. Komisia, ktorá po prvom čítaní naznačila, že svoj návrh nebude meniť, bez výhrad podporuje stanovisko zaujaté Radou. 4- ZÁVERY Komisia navrhuje, aby boli všetky automobilové vozidlá povinne vybavené bezpečnostnými pásmi, a tak sa predchádzalo nebezpečenstvu vymrštenia cestujúcich. Aby bezpečnostné pásy mohli poskytovať maximálnu možnú ochranu, musia byť fixované na sedadlách, ktoré znesú namáhanie bezpečnostných pásov v prípade havárie. Tiež je dôležité, aby operadlo sedadla dokázalo absorbovať danú energiu. Keďže bočne umiestnené sedadlá nespĺňajú tieto podmienky, Komisia navrhuje ich zákaz. Rada prijala súbor opatrení predložených Komisiou, pričom urobila dva pozmeňujúce návrhy, ktoré by ich mali vylepšiť. Na druhej strane, Rada odmietla pozmeňujúce návrhy Európskeho parlamentu. Na základe tohto Komisia bez výhrad podporuje spoločné stanovisko Rady.